372 



446. A. Blød Hejre, Bromus mollis L. 

 N. Lodden faks. 



B. Almindelig Hejre, Bromus secalinus L. 

 N. Glat faks. 



Hos de tre foregaaende Hejre- Arter har den nedre Yderavne 

 kun 1 Nerve; dette og enkelte andre ubetydelige Træk adskiller 

 dem fra de to Arter, som er afbildede paa Tavle 446, og som 

 sammen med andre nær beslægtede af nogle betragtes som den 

 egentlige Hejre-Slægt, medens de tre først omtalte og andre, der 

 staar dem nær, sammenfattes under Navnet Hejresvingel (Sche- 

 donorus); denne Sondring gøres ikke her. 



Begge de Hejre- Arter, som her er afbildede, er almindelige. 

 Navnlig gælder dette Blød Hejre, som særdeles hyppigt findes ved 

 Veje og paa Marker, og som ikke er vanskelig at kende. Overalt 

 er dette enaarige Græs beklædt med bløde, udstaaende Haar; deraf 

 Navnet. Det bliver indtil 50 cm højt. Toppen er opret og knibes^ 

 efter Blomstringen tæt sammen; Smaaaksene bærer Stakke af Inder- 

 avnens Længde (Fig. 3). Almindelig Hejre er ligeledes enaarig, 

 men er i alle Dele kraftigere og højere end Blød Hejre; den kan 

 blive meterhøj. Tillige er den — til Forskel fra de nærmest staaende 

 Arter — glat paa Straa og Bladskeder. Den store Top (Fig. 4) 

 bliver omsider nikkende; Inderavnerne er i Randen indrullede og 

 pressede ud fra hinanden, naar Modenheden indtræder; Stakken er 

 kortere end Inderavnen og ofte bølget. Bevæget af Vinden eller 

 andre Kræfter giver denne nikkende Top en ejendommelig raslende 

 Lyd, idet de tørre Smaaaks slaas imod hinanden. Alene herved 

 kan den ret let kendes i Rug- eller Hvedemarker, hvor den især 

 vokser, hyppigt saavel i Danmark som i Norge. 



Blød Hejre saas undertiden paa lette Jorder, men er kun et 

 tarveligt Fodergræs. Almindelig Hejre kan være et slemt Ukrudt 

 i Vintersæden. Dens Korn modnes samtidig med Rugens, og den 

 indhøstes og spredes atter sammen med Rug; i forrige Aarhun- 

 drede var det ikke sjældent at træffe den Opfattelse hos Land- 

 boere, at Rugen var forvandlet til Hejre paa saadanne Marker, 

 hvor Almindelig Hejre optraadte i særlig store Mængder, og maaske 

 lever denne Overtro endnu et og andet Sted. Brød, hvori dens Korn 

 er indblandede i større Kvantum, skal være skadeligt for Sund- 

 heden, i hvert Fald faar det en bitter Smag. Den gaar i Norge 

 til Beitstaden i Nordre Trondhjems Amt, troligt følgende Rugen, 

 som dog trives betydeligt længere Nord paa (ca. 69*^ N. B.). 



